Julija Jačėnaitė

Julija Jačėnaitė (g. 1985 m. kovo 21 d. Vilniuje) – Lietuvos pop ir džiazo dainininkė, dainų kūrėja, televizijos laidų vedėja, muzikos pedagogė.

 Biografija 
Dainuoti pradėjo nuo 3 metų. Debiutavo 1988 m. Lietuvos televizijos muzikinėje laidoje „Vasara su peliuku Miku“http://www.tekstai.lt/buvo/tekstai/geda/vasarasu.htm (scenarijaus autorė ir režisierė Neringa Čereškevičienė). 1989–1991 m. vedė LTV laidą vaikams „Saulės zuikutis“ (režisierė Nijolė Jačėnienėhttps://www.moteris.lt/lt/veidai/g-69586-nijole-jaceniene-saules-spinduliai-is-menulio, scenarijaus autorius Sigutis Jačėnas), kurios pavadinimas vėliau tapo jaunosios atlikėjos sceniniu vardu.

Per dešimtmetį (iki 1998 m.) „Saulės zuikutis“ dalyvavo beveik 300 koncertų. 1990 m. Motinos dienos proga (gegužės 5 d. Vilniaus sporto rūmuose), Vaikų su negalia dienos koncerte „Mes esame“ (gegužės 26 d. Kauno Santakoje), Vaikų dienos šventėje (birželio 3 d. Kauno Dainų slėnyje); 1991 m. koncerte „Dainuoja aktoriai“ (kovo 18 d. Vilniaus sporto rūmuose), „Obuolys nuo obels...“ (rugpjūčio 10 d. Palangos vasaros koncertų salėje), „Visiems mažiems ir dideliems“ (rugsėjo 8 d. Vilniaus sporto rūmuose); 1992 m. „Atėjo šventė į namus“ (sausio 2 d. Kauno dramos teatre), „Lopšinė gimtinei ir motinai“ (birželio 23 d. Klaipėdos muzikiniame teatre) ir kt. 

Daugiausiai koncertinių programų („Einam, tėti, pasivaikščiot“, „Prisiminkim Hansą Kristianą“, „Buvo, buvo...“) parengė ir dažniausiai koncertavo dviese su tėčiu, aktoriumi Sigučiu Jačėnu. Koncertuose skambėjo Justino Marcinkevičiaus poezija ir Laimio Vilkončiaus bei S. Jačėno dainos, sukurtos  Sigito Gedos, Violetos Palčinskaitės,  Eduardo Selelionio, Birutės Baltrušaitytės, Zitos Gaižauskaitės tekstais. 

1991 m. vasario 7 d. vyko koncertas barikadomishttps://www.lrs.lt/sip/portal.show?p_r=39026&p_k=1&p_t=274165&p_a=1745&p_kade_id=10 ir vaikų piešiniaishttps://sausio13.lnm.lt/index.php?/essays/2019/01/dainininke-ir-muzikante-julija-jacenaite/  apjuosto parlamento gynėjams, kuris prasidėjo 22 val. „Lietuvos aido“ žurnalistas Dainis Kupčikashttps://kariuomene.lt/kas-mes-esame/naujienos/laikrasciui-savanoris/3342 apie tai rašė 1991 m. kovo 13 d. Krašto apsaugos savanorių pajėgų laikraštyje „Savanoris“https://www.kariuomene.lt/kontaktai/karine-ziniasklaida/savanoris/23716, straipsnyje „Koncertas po vakarinės rikiuotės, arba klausyk, ką sielos šneka...“
miniatiūra|upright

1991 m. kovo 10-ąją, minint pirmąsias kovo 11-osios metines, dalyvavo Nepriklausomybės aikštėje vykusiame šventiniame renginyje „Su Atgimimo diena“https://www.lrs.lt/sip/portal.show?p_r=37571&p_k=1. Dokumentinio videofilmohttps://www.kinofondas.lt/filmas/-su-atgimimo-diena/ apie tai, kaip pirmą šventėme Nepriklausomybės atkūrimo dieną, premjerahttps://vateatras.lt/videofilmas įvyko po trijų dešimtmečių, 2021 m. kovo 10 d. oficialiame LR Seimo YouTube kanale „Atviras Seimas“ ir per televizijos programą „Seimas – tiesiogiai“https://www.lrs.lt/sip/portal.show?p_r=35407&p_k=1.

Apie 8-ojo gimtadienio koncertą, kuriame dalyvavo Keistuolių teatro aktoriai Ilona Balsytė ir Aidas Giniotis, teta Neringa iš Tele Bim-Bam, dėdė Virgis Stakėnas, Ona Valiukevičiūtė su dukra Giedre, aktorius Gediminas Storpirštis su sūnumi Kristijonu ir Maestro Vytautas Kernagis, sukurtas videofilmas „Saulės zuikučio šventė“https://julijajacenaite.weebly.com/video.html (montažo režisierius Maris Martinsonas).

 Išsilavinimas 
1992–2001 m. M. K. Čiurlionio menų gimnazijoje mokėsi fortepijono specialybės. 1996 m. Tarptautiniame pianistų konkurse „Virtuosi per musica di pianoforte“https://emcy.org/competitions/virtuosi-per-musica-di-pianoforte/ (Usti nad Labem, Čekija) pelnė I kategorijos diplomą. 1999 m. Tarptautiniame N. Rubinšteino pianistų konkurse (Prancūzija) laimėjo I vietą. 

2001–2003 m. Vilniaus J. Tallat-Kelpšos konservatorijoje ir 2003–2006 m. Vilniaus kolegijoje studijavo džiazo vokalą, 2006–2009 m. Vilniaus pedagoginiame universitete – muzikos edukologiją, suteiktas bakalauro laipsnis ir muzikos mokytojos kvalifikacija. 

 Kūryba 
2002 m. dalyvavo tarptautiniame jaunimo miuzikle „Tilt“https://www.skyle.lt/senas/tilt/straipsniai/lux200210_2.jpg, kurio pasirodymai vyko Lietuvoje, Lenkijoje, Slovakijoje, Austrijoje, Vokietijoje, Olandijoje ir Belgijoje.

Nuo 2003 m. aktyviai koncertavo su savo suburtais ansambliais „Julia Jazz Trio“https://www.pakartot.lt/album/nineteenlive ir „Jul Acoustic Project“https://www.frype.com/julacousticproject/biography/ (nuo 2008 m.).

2004 m. inicijavo ir dalyvavo tarptautiniame projekte „Europos džiazo kelias“https://www.lrt.lt/mediateka/irasas/19138/melomanija-europos-dziazo-kelias, kurio koncertai vyko Rygoje ir Vilniuje.

2005–2007 m. TV1 kanale kūrė ir vedė laidą „Tas džiazuojantis pasaulis“https://vateatras.lt/tas-jazz-pasaulis, Lietuvos radijo ir televizijos komisijos geriausių radijo ir televizijos konkurse „Pragiedruliaihttps://www.rtk.lt/lt/atviri-duomenys/geriausiu-radijo-ir-televizijos-laidu-konkursas-pragiedruliai“ apdovanotą specialiu prizu – „Geriausia 2005 metų kultūros švietimo informacinė laida“https://www.delfi.lt/verslas/medija/simboliniai-pragiedruliai-kulturos-laidu-kurejams-9356795. 

2005 m. Tarptautiniame džiazo atlikėjų konkurse „Riga (Sony) Jazz Stage“https://www.rigajazz.lv/en/archive/?season=2&category=all&l=all&type=finalists laimėjo 3 vietą.

2006 m. Tarptautiniame Klaipėdos džiazo vokalistų konkurse „Jazz Voices“https://ve.lt/naujienos/lietuva/lietuvos-naujienos/jazz-voices-siekia-prestizinio-konkurso-statuso-399406 pelnė prizą už geriausią laisvosios programos atlikimą.

2011 m. birželio 12 d. su savo kūrybos daina „Lyja“https://julijajacenaite.weebly.com/video.html dalyvavohttps://www.delfi.lt/veidai/eteris/konkurse-vilniaus-bokstai-varzosi-zinomi-lietuvos-atlikejai-45050653 šventinėje Lietuvos radijo ir televizijos transliacijoje, kurios metu buvo pristatyta 12 iš 206 į konkurso „Vilniaus bokštai“ finaląhttps://www.15min.lt/zmones/galerija/Konkurso-Vilniaus-bokstai-2011-finalas-18179#_ patekusių autorinių dainų, surinkusių daugiausiai klausytojų ir komisijos balsų. 

Nuo 2011 m. rudens gyvena ir muzikuoja Jungtinėje Karalystėje, kur drauge su Šiaurės Rytų Anglijos džiazo muzikantais įrašė pirmąjį autorinių dainų albumą „Moon Moods“https://open.spotify.com/album/2FtJcIwTLjVBTQ9RSOg49v (2018). Nuo 2017 m. veda privačias fortepijono ir muzikos teorijos pamokas, dalyvauja įvairiuose muzikiniuose projektuosehttps://juja.lt/.

 Šaltiniai 

Kategorija:Lietuvos dainininkai
Kategorija:Lietuvos laidų vedėjai